
GERIAMOJO VANDENS TIEKIMO IR NUOTEKŲ SURINKIMO TINKLŲ VALAVIČIŲ K. STATYBOS RANGOS DARBŲ SUTARTIS Nr. _________

[vieta], [data]


(Perkantysis subjektas), juridinio asmens kodas (nurodomas kodas), kurios registruota buveinė yra (adresas), duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Užsakovas), ir
(tiekėjas), juridinio asmens kodas (nurodomas kodas), kurio registruota buveinė yra (adresas), duomenys apie įmonę kaupiami ir saugomi Lietuvos Respublikos juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Rangovas),
(jei tai ūkio subjektų grupė –atitinkami duomenys apie kiekvieną partnerį)
toliau kartu šioje darbų rangos sutartyje vadinami „Šalimis“, o kiekvienas atskirai – „Šalimi“, sudarė šią darbų rangos sutartį, toliau vadinamą „Sutartimi“, ir susitarė dėl toliau išvardintų sąlygų.

1. SĄVOKOS

1.1. Darbai – visi darbai, su darbais susiję paslaugos ir prekės, nurodyti supaprastintame statybos projekte.
1.2. Darbų atlikimo terminas – laikas, skaičiuojamas dienomis nuo darbų pradžios iki Darbų perdavimo Užsakovui, atlikus baigiamuosius bandymus, kurių rezultatai yra teigiami, ir pasirašius Darbų perdavimo-priėmimo aktą. 
1.3. Darbų perdavimo-priėmimo aktas – dokumentas, patvirtinantis, kad Rangovas perdavė, o Užsakovas priėmė Darbus, pasirašomas prieš surašant baigto statyti statinio Statybos užbaigimo aktą. 
1.4. Darbų pradžia – Statybvietės perdavimo-priėmimo akto pasirašymo data arba data po 14 dienų nuo Sutarties įsigaliojimo, jeigu statybvietės perdavimo-priėmimo aktas per šį dienų skaičių nėra pasirašytas. 
1.5. Įranga – prietaisai ir mechanizmai sudarantys Darbus ar jų dalį.
1.6. Medžiagos – visa tai, kas turi sudaryti Darbus ar jų dalį (išskyrus Įrangą).
1.7. Pirkimas – Užsakovo Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ir kitų teisės aktų nustatyta tvarka, įvykdytas pirkimas, kurio laimėtoju pripažintas Rangovas. 
1.8. Pradinė sutarties vertė – Sutarties 3.4 papunktyje nurodyta vertė, lygi tiekėjo pasiūlymo kainai be PVM, nurodytai už visą perkamų darbų apimtį.
1.8.1. Projektas – Užsakovo parengtas „Nuotekų šalinimo ir vandentiekio tinklų (inžinerinių tinklų gr.) Valavičių k., Marijampolės raj. sav., statybos projektas“; 
1.9. Rangovo įrengimai – visi prietaisai, mechanizmai, transporto priemonės bei kiti daiktai, reikalingi Darbams vykdyti, užbaigti ir bet kuriems defektams ištaisyti. Rangovo įrengimams nepriskiriama Įranga, Medžiagos ir visi kiti daiktai, sudarantys Darbus ar jų dalį.
1.10. Rangovo pasiūlymas – Rangovo užpildyti ir Pirkimo metu pateikti dokumentai, kuriais siūloma Užsakovui atlikti darbus pagal Užsakovo nustatytas Pirkimo sąlygas.
1.11. Rangovo personalas – visi Statybvietėje dirbantys Rangovo arba Subrangovo darbuotojai, taip pat kiti Rangovo raštu paskirti ir įgalioti asmenys, vykdantys Darbus.
1.12. Statinio statybos techninės priežiūros vadovas – asmuo, kurį Užsakovas skiria organizuoti statinio statybos techninę priežiūrą, kurios tikslas – kontroliuoti, ar statinys statomas pagal Projektą, ar statybos metu laikomasi Sutarties sąlygų, Lietuvos Respublikos teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimų. 
1.13. Statybos užbaigimo aktas – Statybos įstatymo ir kitų teisės aktų nustatyta tvarka surašyta ir patvirtinta deklaracija apie statybos užbaigimą. Statybos užbaigimo procedūros – pagal statybos techninį reglamentą STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ atliekami privalomi veiksmai nagrinėjant prašymą išduoti ar patvirtinti statybos užbaigimo dokumentą (deklaraciją apie statybos užbaigimą) ir priimant dėl to sprendimą. 
1.14. Statybos užbaigimo terminas – laikas, skaičiuojamas dienomis nuo Darbų perdavimo-priėmimo akto datos iki užbaigiama statinio statyba, t. y. kai po Darbų perdavimo Užsakovui ištaisomi defektai (jei reikia), atliekamos statybos užbaigimo procedūros ir surašomas Statybos užbaigimo aktas arba deklaracija apie statybos užbaigimą. 
1.15. Statybvietė – Darbų vykdymo vieta (ar vietos), į kurią (-ias) turi būti pristatoma Įranga bei Medžiagos, ir kuri (-ios) ribos apibrėžiamos perduodant Rangovui Statybvietę ir jos valdymo teisę vadovaujantis Sutarties sąlygų 4.1 papunkčiu.
1.16. Subrangovas – kitas ūkio subjektas (asmuo) Rangovo pasiūlyme ir/ar Sutartyje (jos prieduose) įvardintas kaip subrangovas, subtiekėjas ar subteikėjas. 
1.17. Sutarties galiojimas – Sutartis įsigalioja nuo sutarties įvykdymo užtikrinimo pateikimo. 
1.18. Sutarties kaina – Sutarties 3.4 papunktyje nurodyta suma, kuri turi būti sumokėta Rangovui už laiku, tinkamai atliktus Darbus pagal Sutartį.
1.19. Užsakovo personalas – visi Užsakovui dirbantys arba Užsakovo įgalioti asmenys, taip pat kiti asmenys, apie kuriuos Užsakovas pranešė Rangovui kaip apie Užsakovo personalą.
1.20. Kitos vartojamos sąvokos atitinka sąvokas, vartojamas Lietuvos Respublikos civiliniame kodekse, Lietuvos Respublikos statybos įstatyme, Lietuvos Respublikos architektūros įstatyme, Lietuvos Respublikos viešųjų pirkimų įstatyme ir Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme ir susijusiuose įstatymų įgyvendinamuosiuose teisės aktuose.

2. SUTARTIES DALYKAS

2.1.	Sutartimi Rangovas įsipareigoja per Sutartyje nustatytą Darbų atlikimo terminą ir Sutartyje nustatytomis sąlygomis atlikti ir perduoti Darbus, kaip numatyta Sutartyje bei ištaisyti po Darbų atlikimo termino nustatytus defektus, o Užsakovas įsipareigoja sudaryti Rangovui būtinas sąlygas Darbams atlikti, Sutartyje numatyta tvarka priimti tinkamai atliktų Darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka.

3. BENDROSIOS NUOSTATOS

3.1. Šalių teisių ir pareigų pagrindas yra Sutartis, Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai ir kiti normatyviniai dokumentai.
3.2. Šiame punkte pateikiami Sutartį sudarantys dokumentai, kurie turi būti suprantami kaip paaiškinantys vienas kitą. Tuo tikslu nustatomas toks dokumentų pirmumas:
3.2.1. šios Sutarties sąlygos;
3.2.2. Techninė specifikacija;
3.2.3. Rangovo pasiūlymas.
3.3. Sutartis gali būti keičiama Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme nustatytais atvejais neatliekant naujos pirkimo procedūros. 
3.4. Sutarties sąlygų pagrindiniai duomenys:

	Pavadinimas
	Punktas
	Duomenys ir sąlygos

	Užsakovo skiriamas asmuo
	4.4
	atsakingas už pirkimo sutarties vykdymą – [vardas, pavardė, pareigos].

	Darbų atlikimo terminas
	7.1
	12 mėn.

	Darbų atlikimo termino pratęsimas
	7.4
	Ne daugiau kaip 6 mėn.

	Delspinigiai dėl Darbų vėlavimo
	7.7
	0,02 % nuo laiku neįvykdytų įsipareigojimų vertės su PVM.

	Užtikrinimo suma 
	8.2
	60 000,00 Eur

	Garantinio laikotarpio prievolių įvykdymo užtikrinimo dokumentas 
	9.3
	Banko garantija ar draudimo bendrovės laidavimo draudimas 5 % sutarties vertės

	Pradinė sutarties vertė
	10.1
	............................ eurų [suma skaičiais ir žodžiais], 

	Sutarties kaina
	10.1
	............................ eurų [suma skaičiais ir žodžiais] 

	Delspinigiai dėl vėluojančio mokėjimo 
	10.5
	0,02 % laiku neapmokėtos sumos per dieną 



4. UŽSAKOVO TEISĖS, PAREIGOS IR ATSAKOMYBĖ

4.1. Užsakovas privalo perduoti Rangovui Statybvietę ir jos valdymo teisę per 14 dienų nuo Sutarties įsigaliojimo, bet ne vėliau, nei pradedami Darbai. Statybvietė yra perduodama Šalims pasirašant Statybvietės perdavimo-priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Užsakovas šiame punkte nustatyta tvarka laiku neperdavė Statybvietės Rangovui, Rangovas turi teisę prašyti Darbų atlikimo termino pratęsimo pagal 7.4 papunktį.
4.2. Užsakovas privalo paskirti Statinio statybos techninės priežiūros vadovą, kuris vadovaudamasis STR 1.06.01:2016 „Statybos darbai. Statinio statybos priežiūra“ vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas. 
4.3. Užsakovas statybos techninių reglamentų nustatyta tvarka gautą statybą leidžiantį dokumentą perduoda Statinio statybos techninės priežiūros vadovui. Užsakovas taip pat privalo bendradarbiauti vykdant Darbus, organizuoti Statybos užbaigimo procedūrą, teikti reikiamus pranešimus, paraiškas bei dalyvauti posėdžiuose. Užsakovas privalo apsaugoti ir užtikrinti, kad Rangovas nepatirtų nuostolių dėl šioje pastraipoje minimų dokumentų nebuvimo ar Užsakovo funkcijų nevykdymo.
4.4. Užsakovas yra atsakingas už tai, kad jo personalas bendradarbiautų su Rangovu bei laikytųsi darbo saugos reikalavimų Statybvietėje.
4.5. Užsakovas privalo atlyginti nuostolius ir apsaugoti Rangovą, Rangovo personalą ir atitinkamus jų atstovus nuo pretenzijų, kompensacijų, nuostolių ir išlaidų, susijusių su bet kurio asmens sužalojimu, negalavimu, liga ar mirtimi kylančius arba atsiradusius dėl Užsakovo kaltės.
4.6. Užsakovo atsakomybei ir rizikai priskiriama: Užsakovo naudojimasis bet kuria Darbų dalimi iki Darbų perdavimo Užsakovui dienos, išskyrus kaip gali būti numatyta pagal Sutartį.
4.7. Rangovui tinkamai atlikus visus Darbus, Užsakovas privalo sumokėti Sutarties kainą.

5. RANGOVO TEISĖS, PAREIGOS IR ATSAKOMYBĖ

5.1. Rangovas privalo vykdyti ir užbaigti Darbus pagal Sutartį, vadovaudamasis Projekte numatytais sprendiniais, laikydamasis Lietuvos Respublikoje galiojančių įstatymų, įstatymų įgyvendinamųjų teisės aktų, normatyvinių statybos techninių dokumentų reikalavimų. 
5.2. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus (jei tai reikalinga pagal teisės aktus tinkama Sutarties vykdymui), leidžiančius užsiimti šioje Sutartyje nustatyta veikla, kuri yra Rangovo įsipareigojimų pagal Sutartį dalis.
5.3. Rangovas yra atsakingas už visus savo veiksmus ir statybos darbų metodų tinkamumą, patikimumą bei darbų saugą visu Darbų vykdymo laikotarpiu.
5.4. Rangovas, dalį Darbų perduodamas Subrangovams, yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
5.5. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.
5.6. Rangovas privalo apsaugoti Užsakovo turtą dėl nuostolių, apgadinimo ar sunaikinimo, atsiradusių dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrengimai ir personalas būtų tik Statybvietėje. 
5.7. Vykdydamas Darbus Rangovas privalo:
5.7.1. savo sąskaita pašalinti iš Statybvietės visas statybines atliekas ir šiukšles;
5.7.2. sandėliuoti arba išvežti perteklines Medžiagas ir nereikalingus Rangovo įrengimus;
5.7.3. valyti ir prižiūrėti patekimo į Statybvietę kelius ir aplinką nuo šiukšlių, dulkių ar kitų teršalų. Statybvietė ir patekimui į Statybvietę naudojami keliai (ir patalpos) turi būti saugūs, paženklinti įspėjamaisiais ženklais ir nekelti pavojaus Užsakovo personalui ir tretiesiems asmenims. Rangovas turi būti atsakingas už bet kokį kelių remontą, kurio gali prireikti dėl Rangovo veiksmų.
5.8. Rangovui Darbams vykdyti gali būti suteikta teisė naudotis tokiu elektros ir vandens bei kitų paslaugų, kurių jam gali reikėti, kiekiu, kokį saugiai, be neigiamos įtakos Užsakovui galima gauti Statybvietėje ar šalia jos. Rangovas privalo įrengti apskaitos prietaisus ir apmokėti Užsakovui už sunaudotus resursus rinkos kainomis, kurias Užsakovas moka energetinių išteklių tiekimo įmonėms, jeigu nesusitariama kitaip.
5.9. Rangovo personalas turi būti kvalifikuotas, įgudęs ir turintis patirtį atitinkamam Darbų vykdymui. Užsakovas gali pareikalauti, kad Rangovas pakeistų Rangovo personalą, kuris nekompetentingai ar aplaidžiai vykdo pareigas, nesugeba laikytis Sutarties sąlygų arba savo elgesiu kelia grėsmę saugai darbe, sveikatai arba aplinkos apsaugai.
5.10. Rangovas privalo naudoti tik Darbų vykdymui ir naudojimo sąlygoms tinkamą Įrangą ir Medžiagas pagal jų specifikacijose, statybų reglamentuose, teisės aktuose nustatytus reikalavimus.
5.11. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Statinio statybos techninės priežiūros vadovą, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai nepranešęs Statinio statybos techninės priežiūros vadovui, tai, Statinio statybos techninės priežiūros vadovui pareikalavus, Rangovas savo sąskaita privalo tą Darbą atidengti patikrinimui ir nepriklausomai nuo patikrinimo rezultato vėliau uždengti (jeigu patikrinimo metu nustatoma, kad darbai atlikti netinkamai, prieš uždengiant Rangovas privalo ištaisyti nustatytus trūkumus).
5.12. Rangovas privalo apsirūpinti visais prietaisais, įrengimais, instrumentais, darbo jėga, medžiagomis ir kvalifikuotais darbuotojais bei pateikti visus Darbų įvykdymo dokumentus (išpildomieji atliktų Darbų brėžiniai, geodezinės nuotraukos bei kiti dokumentai pateikiami Statinio statybos techninės priežiūros vadovui prieš atliekant bandymus), eksploatacijos ir priežiūros instrukcijas, kurie reikalingi bet kokių Darbų dalių bandymams atlikti. Rangovas privalo pranešti Statinio statybos  techninės priežiūros vadovui apie bet kokius numatomus atlikti bandymus ne vėliau kaip prieš 3 darbo dienas. Bandymai turi būti laikomi atlikti, kai jų rezultatus patvirtina Statinio statybos techninės priežiūros vadovas.
5.13. Jeigu, atlikus patikrinimą, matavimą ar bandymus, nustatoma, kad kokia nors Įranga, Medžiagos arba Darbų kokybė yra su trūkumais, defektais arba kaip kitaip neatitinka Sutarties, tai Statinio statybos techninės priežiūros vadovas gali atmesti tą Įrangą, Medžiagas arba Darbų kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti trūkumus, defektus ar pakeisti Medžiagas ar Įrangą, kad šie atitiktų Sutartį.
5.14. Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.
5.15. Rangovas privalo sudaryti sąlygas Užsakovo atstovams bei Statinio statybos techninės priežiūros (specialiųjų statybos darbų techninės priežiūros vadovas) vadovui lankytis statybos objekte (Statybvietėje) bei susipažinti su visa Darbų dokumentacija.
5.16. Rangovas privalo prisiimti visą atsakomybę už Darbus nuo Darbų pradžios iki kol Darbai bus perduoti Užsakovui. Jeigu Darbams, Medžiagoms ar Įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad Darbai, Medžiagos ar Įranga atitiktų Sutartį.
5.17. Rangovo pateikiamos eksploatacijos ir priežiūros instrukcijos turi būti pakankamai išsamios, kad Užsakovas galėtų naudoti, prižiūrėti, išmontuoti, perrinkti, suderinti ir pataisyti Įrangą. Instrukcijose turi būti aprašyta visa mechaninė ir elektrinė įranga, tiekta arba įrengta pagal šią Sutartį. Kartu turi būti pateikti minėtos įrangos techniniai pasai, sertifikatai.
5.18. Rangovas Sutarties informaciją privalo laikyti privačia ir konfidencialia, išskyrus tai, ko reikia prievolėms pagal Sutartį atlikti arba galiojantiems įstatymams vykdyti. Rangovas, be išankstinio Užsakovo sutikimo, neturi skelbti, leisti, kad būtų paskelbta arba atskleista bet kuri informacija apie Darbus kokiame nors komerciniame arba techniniame dokumente ar kaip nors kitaip.
6. SUBRANGOS SUTARTYS

6.1. Rangovas turi teisę pasitelkti savo prievolėms įvykdyti kitus asmenis - Rangovo pasiūlyme nurodyti ir kvalifikacijos bei kitus pirkimo dokumentuose nustatytus reikalavimus atitinkantys subtiekėjai ir (ar) specialistai. Rangovo pateiktame pasiūlyme nurodyti subrangovai Sutarties vykdymo metu, dėl nenumatytų aplinkybių, gali būti keičiami tik gavus raštišką Užsakovo pritarimą. Sutarties vykdymo metu, kai subrangovai netinkamai vykdo įsipareigojimus Rangovui, taip pat tuo atveju, kai subrangovai nepajėgūs vykdyti įsipareigojimų Rangovui dėl iškeltos bankroto bylos, pradėtos likvidavimo procedūros ir pan. padėties, Rangovas turi informuoti Užsakovą, nurodydamas subrangovo pakeitimo priežastis.
6.2. gavęs pranešimą, Užsakovas kartu su Rangovu protokolu įformina susitarimą dėl subrangovo pakeitimo:
6.2.1. Jei Rangovas pasitelkia naują subtiekėją arba pakeičia esamą subtiekėją ir (ar) specialistą, negavęs Užsakovo raštiško sutikimo, arba sutartinius įsipareigojimus pagal Sutartį vykdo subtiekėjai ir (ar) specialistai, neatitinkantys pirkimo dokumentuose nustatytų kvalifikacijos reikalavimų, aplinkos apsaugos vadybos sistemos standartų reikalavimų, reikalavimų dėl pašalinimo pagrindų nebuvimo, Rangovui taikoma 200,00 eurų dydžio bauda už kiekvieną atvejį;
6.2.2. Rangovas turi teisę Sutarties vykdymui pasitelkti naujus, Specialiosiose sąlygose nenurodytus subtiekėjus, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, naujas specialistas ir (ar) subtiekėjas turi atitikti pirkimo dokumentuose specialistui ir (ar) subtiekėjui keliamus reikalavimus;
6.2.3. Rangovas, bet kuriuo Sutarties vykdymo metu, subtiekėjus, kurių pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, gali keisti savo nuožiūra. Rangovas, bet kuriuo Sutarties vykdymo metu, ne vėliau nei prieš 5 (penkias) darbo dienas iki numatomo naujo subtiekėjo, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti, pasitelkimo ir (arba) keitimo apie tai privalo informuoti Užsakovą. Užsakovas turi patikrinti, ar nėra subtiekėjo pašalinimo pagrindų. Jeigu subtiekėjo padėtis neatitinka bent vieno iš nurodytų reikalavimų, Užsakovas reikalauja pakeisti šį subtiekėją reikalavimus atitinkančiu subtiekėju. Užsakovas per 5 (penkias) darbo dienas raštu informuoja Rangovą apie sutikimą pasitelkti ir (ar) keisti naują subtiekėją, kurio pajėgumais Rangovas nesirėmė pirkimo dokumentuose numatytiems kvalifikacijos reikalavimams pagrįsti. Užsakovui sutikus, Šalys pasirašo Susitarimą, kuris laikomas neatsiejama Sutarties dalimi;
6.2.4. Subtiekėjai, kurių pajėgumais Rangovas rėmėsi, kad atitiktų pirkimo dokumentuose nustatytus kvalifikacijos reikalavimus, gali būti keičiami tik šiais atvejai:
6.2.4.1. kai subtiekėjui iškelta bankroto byla, pradėtas bankroto procesas ne teismo tvarka, jis tampa nemokus arba yra nemokumo tikimybė, sustabdo ūkinę veiklą ar kai įstatymuose ir kituose teisės aktuose nustatyta tvarka susidaro analogiška situacija;
6.2.4.2. kai subtiekėjas dėl objektyvių priežasčių (pavyzdžiui, subtiekėjui atsisakius dalyvauti Sutarties vykdyme, nutrūkus teisiniams santykiams su Rangovu ir pan.) nebegali vykdyti visų ar dalies Sutartyje numatytų įsipareigojimų;
6.2.4.3. Rangovas ar subtiekėjas privalo pakeisti subtiekėją, jei paaiškėja, kad jis neatitinka jam pirkimo dokumentuose keliamų reikalavimų.
6.3. Jeigu Darbams įvykdyti pasitelkiami subrangovai, tai Rangovas tampa Generaliniu rangovu.
6.4. Generalinis rangovas atsako Užsakovui už subrangovų prievolių neįvykdymą ir/ar netinkamą įvykdymą, o subrangovams – už Užsakovo prievolių neįvykdymą ar netinkamą įvykdymą.
6.5. Užsakovas ir subrangovas neturi teisės reikšti vienas kitam piniginių reikalavimų, susijusių su Sutarčių, kiekvieno iš jų sudarytų su Generaliniu rangovu, pažeidimą.
6.6. Jeigu Generalinis rangovas sutinka, Užsakovas turi teisę sudaryti Sutartis su kitais asmenimis atskiriems Darbams atlikti. Tokiu atveju, šie asmenys už Sutarties neįvykdymą ir/ar netinkamą įvykdymą atsako tiesiai Užsakovui. VPĮ 88 str. 2 d. numato, kad Perkantysis subjektas ne vėliau kaip per 3 darbo dienas raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą perkančiajai organizacijai. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Perkančiojo subjekto, pirkimo sutartį sudariusio tiekėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į pirkimo dokumentuose ir subtiekimo sutartyje nustatytus reikalavimus.
6.7. Tuo atveju, kai Subrangovas išreiškia norą pasinaudoti tiesioginio atsiskaitymo galimybe, Užsakovas ir Rangovas privalo sudaryti su Subrangovu trišalį susitarimą pagal priede Nr. 6 pateiktą trišalio susitarimo su Subrangovu formą.

7. DARBŲ ATLIKIMO TERMINAI, VĖLAVIMAS, SUSTABDYMAS

7.1. Darbų atlikimo terminas yra 3.4 papunktyje nurodytas mėn. skaičius, skaičiuojamas nuo Sutarties įsigaliojimo. Rangovas iki Darbų atlikimo termino pabaigos privalo atlikti visus Darbus, įskaitant baigiamuosius bandymus.
7.2. Rangovas parengia ir pateikia Darbų vykdymo grafiką. Pateikus ir suderinus grafiką, Rangovas Darbus vykdo laikantis jo. Darbų vykdymo metu Rangovas gali koreguoti grafiką keičiant Darbų vykdymo seką, numatytų etapų terminus, bet nekeičiant galutinio Darbų atlikimo termino. Rangovas privalo taip pat koreguoti grafiką, jei Užsakovas bet kuriuo metu informuoja Rangovą, kad jis neatitinka Sutarties arba prieštarauja faktinei Darbų vykdymo eigai bei Rangovo ketinimams. 
7.3. Jeigu Rangovas nutraukia Darbus, vėluoja atlikti Darbus pagal pateiktą vykdymo grafiką (jei toks suderinamas), manoma, kad Rangovas nebaigs darbų per Darbų atlikimo terminą, ir nepateikia Užsakovui pagrįstų įrodymų, pateisinančių Darbų vėlavimą, Užsakovas gali įteikti pranešimą, konstatuodamas įsipareigojimų nevykdymą su reikalavimu greičiau įvykdyti Darbus. Jeigu Rangovas, gavęs tokį pranešimą, nesiėmė priemonių įsipareigojimams įvykdyti per 10 d. d., Užsakovas, įteikęs antrą pranešimą dėl sutarties nutraukimo, gali nutraukti šią Sutartį joje nustatyta tvarka. Ši sąlyga netaikoma, jei vėluojama dėl priežasčių, nepriklausančių nuo Rangovo.
7.4. Darbų atlikimo terminas gali būti pratęstas 3.4 papunktyje nurodytam pratęsimo terminui tik dėl aplinkybių, kurios nepriklauso nuo Rangovo:
7.4.1. išskirtinai nepalankių gamtinių sąlygų (taikoma tik Darbams, kurių kokybė priklauso nuo gamtinių sąlygų), kurios buvo nenumatomos arba kurių joks patyręs rangovas nebūtų galėjęs tikėtis ir tai įvertinti;
7.4.2. Pakeitimų, atliekamų vadovaujantis Sutarties sąlygų 10 skyriaus nuostatomis;
7.4.3. Institucijų, pareigūnų, įstaigų ar organizacijų nesuteikti leidimai (kai jų paprašyta laiku), nepriimti sprendimai, nustatyti draudimai, ribojimai, kurių iš anksto nebuvo galima numatyti;
7.4.4. bet kokio vėlavimo, kliūčių ar trukdymų, sukeltų arba priskiriamų Užsakovui arba Užsakovo personalui, arba tretiesiems asmenims išskyrus, kurie pasamdyti Rangovo ar susiję su Rangovu. 
7.5. Darbų pabaiga pagal Sutartį bus laikomas momentas, kai bus užbaigti visi Sutartyje numatyti Darbai ir pasirašytas Darbų perdavimo-priėmimo aktas. Pabaigus darbus prasideda Statybos užbaigimo terminas. 
7.6. Užsakovas ir (ar) Rangovas raštu dėl pasikeitusių aplinkybių, kai dėl jų negalima tęsti Darbų ir, kai jos tampa žinomos po Sutarties sudarymo ir, kai Rangovas nebuvo prisiėmęs jų atsiradimo rizikos, gali bet kada nurodyti Rangovui sustabdyti dalies ar visų Darbų vykdymą, nurodydamas (jeigu įmanoma) sustabdymo trukmę dienomis. Aplinkybės, dėl kurių gali būti stabdomi darbai, yra: 
7.6.1. Projekto klaidos, praleidimai, kurių taisymui reikalinga Projekto korektūra, papildomi projektavimo darbai;
7.6.2. papildomi tyrinėjimai (archeologiniai ir kt.), kurie nebuvo numatyti, bet kuriuos būtina atlikti;
7.6.3. vėluojama perduoti statybvietę (ar dalį statybvietės) (dėl gamtinių sąlygų, veikiančių įrenginių, vykdomos veiklos, trūkstamų dokumentų ir duomenų); 
7.6.4. trečiųjų asmenų įtaka;
7.6.5. sustabdytas finansavimas arba trūksta finansavimo;
7.6.6. laiku neatlaisvinta Darbų vieta, negalimas tinkamas privažiavimas iki Darbų vietos ir pan.;
7.6.7. laiku nepateikti dokumentai (duomenys ir pan.), kurią privalo pateikti Užsakovas;
7.6.8. fizinės kliūtys arba kitos nei klimatinės fizinės sąlygos, su kuriomis vykdant darbus susidurta Statybvietėje, ir tų kliūčių ar sąlygų Rangovas nebūtų galėjęs pagrįstai numatyti; 
7.6.9. bet koks uždelsimas ar sutrikimas dėl Pakeitimo; 
7.6.10. kitos aplinkybės, kurios nebuvo žinomos Pirkimo vykdymo metu ir su kuriomis susidurtų bet kuris rangovas. 
Užsakovui nurodant raštu Darbai atnaujinami išnykus aplinkybėms, dėl kurių jie buvo sustabdyti. Atnaujinus darbų vykdymą darbai atliekami per jiems likusį laikotarpį (laiką), kuris buvo likęs iki sustabdymo. 
Tokio sustabdymo metu visus Darbus Rangovas privalo prižiūrėti, sandėliuoti, saugoti nuo sugadinimo, praradimo arba žalos. Jei numatoma ilgesnė kaip 3 mėnesių visų Darbų (statinio statybos) sustabdymo trukmė, turi būti atliekami statinio konservavimo darbai, siekiant apsaugoti statinio konstrukcijas, inžinerines sistemas, inžinerinius tinklus bei įrenginius nuo žalingo atmosferinių veiksnių poveikio, užtikrinti žmonių saugą Statybvietėje ir išvengti aplinkos taršos. Statinio konservavimo darbams atlikti reikalingas konservavimo projektas su sąmatiniais skaičiavimais arba konservavimo darbų aprašymas (nesudėtingo statinio konservavimo atveju).
Šiame punkte numatytu atveju Rangovas turi teisę į pagrįstai patirtų papildomų Išlaidų apmokėjimą. 
7.7. Jeigu Rangovas vėluoja atlikti Darbus iki Darbų atlikimo termino, nurodyto Sutarties 7.1 papunktyje, pabaigos ir nepateikia Užsakovui pagrįstų įrodymų, pateisinančių Darbų vėlavimą, Užsakovas turi teisė reikalauti sumokėti delspinigius (delspinigiai bus skaičiuojami nuo neįvykdytų įsipareigojimų vertės su PVM) dėl vėlavimo, kurių dydis yra nurodytas 3.4 papunktyje. Delspinigių nebus reikalaujama, jei vėluojama dėl priežasčių, nepriklausančių nuo Rangovo.

8. SUTARTIES ĮVYKDYMO UŽTIKRINIMAS

8.1. Sutartis įsigalioja, kai Rangovas pateikia Sutarties įvykdymo užtikrinimą patvirtinančius dokumentus ir galioja, kol Šalys sutaria ją nutraukti arba kol Sutarties galiojimas pasibaigia (visiškai įvykdomi abiejų šalių įsipareigojimai), nutraukiama įstatymu ar Sutartyje nustatytais atvejais. Sutarties įvykdymo užtikrinimas pateikiamas eurais.
8.2. Sutarties įvykdymas užtikrinamas banko garantija arba draudimo bendrovės laidavimo draudimu. Pasirašius Sutartį, Rangovas ne vėliau kaip per 10 (dešimt) darbo dienų nuo Sutarties pasirašymo dienos Užsakovui pateikia Lietuvos Respublikoje ar užsienyje registruoto banko garantiją arba draudimo bendrovės laidavimo raštą (pateikiant jį su tinkamai patvirtinta laidavimo draudimo liudijimo kopija ir apmokėjimą patvirtinančiu dokumentu ar kitu lygiaverčiu dokumentu). Į banko garantijos arba draudimo bendrovės laidavimo tekstą turi būti įtraukta nuostata, kad Šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose. Sutarties įvykdymo užtikrinimo vertė nurodyta Sutarties 3.4 punkte. Nustatytu terminu nepateikus Lietuvos Respublikoje ar užsienyje registruoto banko garantijos arba draudimo bendrovės laidavimo rašto laikoma, kad Rangovas atsisakė sudaryti Sutartį.
8.3. Banko garantijos arba draudimo bendrovės laidavimo draudimo galiojimo terminas - ne trumpiau nei kol bus įvykdyti abipusiai sutartiniai įsipareigojimai. Jei Sutarties vykdymo metu užtikrinimą išdavęs juridinis asmuo negali įvykdyti savo įsipareigojimų, Užsakovas gali raštu pareikalauti Rangovo per 14 (keturiolika) dienų pateikti naują Sutarties įvykdymo užtikrinimą, tokiomis pačiomis sąlygomis, kaip ir ankstesnysis, o šio reikalavimo neįvykdžius – nutraukti Sutartį (i) pratęsus sutartį; ii) sustabdžius sutartį; iii) vėluojant vykdyti sutartį, – turi būti pateiktas pratęstas arba naujas sutarties įvykdymą užtikrinantis dokumentas).
8.4. Sutarčiai galiojant ilgiau kaip vienerius metus, Teikėjo pateikiamas Sutarties įvykdymo užtikrinimo dokumentas gali galioti trumpiau nei iki Sutartyje numatyto vėliausio sutartinių įsipareigojimų vykdymo termino pabaigos, bet likus ne mažiau nei 20 (dvidešimt) kalendorinių dienų iki Sutarties įvykdymo užtikrinimo dokumento galiojimo termino pabaigos, tokio dokumento galiojimas privalo būti pratęstas. Pratęsus Sutartį, sustabdžius Sutartį ar vėluojant vykdyti Sutartį turi būti pateiktas pratęstas arba naujas sutarties įvykdymą užtikrinantis dokumentas. Šiame punkte nurodyta tvarka Teikėjui nepratęsus Sutarties įvykdymo užtikrinimo dokumento galiojimo termino, Užsakovas įgyja teisę reikalauti sumokėti visą Sutarties įvykdymo užtikrinime nurodytą sumą.
8.5. Užsakovui gavus informacijos, jog banko išduota garantija arba draudimo bendrovės laidavimas nebeatitinka Sutartyje keliamų reikalavimų, Rangovas įsipareigoja per 14 (keturiolika) kalendorinių dienų nuo Užsakovo reikalavimo pateikti banko garantiją arba draudimo bendrovės laidavimą atitinkančią Sutarties reikalavimus.
8.6. Užsakovas gali pasinaudoti Sutarties įvykdymo užtikrinimu esant bet kuriai iš žemiau nurodytų aplinkybių:
8.6.1. Rangovas neįvykdė, nevykdo arba netinkamai vykdo savo įsipareigojimus pagal Sutartį;
8.6.2. Rangovas per protingai nustatytą laikotarpį neįvykdo Užsakovo nurodymo ištaisyti Darbų trūkumus;
8.6.3. jei dėl bet kokių Rangovo veiksmų (veikimo ar neveikimo) Užsakovas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas (jei delspinigiai ir (arba) baudos yra numatyti Specialiosiose sutarties sąlygose);
8.6.4. Rangovas be pateisinamos priežasties (ne Sutartyje nustatytais atvejais) vienašališkai nutraukia Sutartį.
8.7. Sutarties įvykdymo užtikrinimas yra skirtas visų Rangovo sutartinių įsipareigojimų įvykdymui užtikrinti.
8.8. Užsakovas turi teisę atmesti Sutarties įvykdymo užtikrinimą, gavęs informaciją, kad Sutarties įvykdymą užtikrinantis asmuo tapo nemokus ar neįvykdė įsipareigojimų kitiems ūkio subjektams, ar netinkamai juos vykdė.
8.9. Rangovas kartu su Rangovo atliktų statybos darbų perdavimo Užsakovui aktu turi pateikti dokumentą, kuriuo užtikrinamas garantinio laikotarpio prievolių įvykdymas pagal pasirašytą Sutartį. Šis dokumentas (Banko garantija arba draudimo bendrovės laidavimas) Rangovo neveikimo ir (ar) netinkamo veikimo, nemokumo ar bankroto atveju turi užtikrinti dėl Rangovo kaltės atsiradusių defektų, nustatytų per pirmuosius 3 statinio garantinio termino metus, šalinimo išlaidų apmokėjimą Užsakovui. Defektų šalinimo užtikrinimo suma statinio garantiniu 3 metų laikotarpiu turi būti ne mažesnė kaip 5 procentai statinio statybos kainos (su PVM).
8.10. Užsakovas turi teisę, Rangovui nepašalinus defektų per nurodytą terminą, apie tai raštu informuoti Valstybinę teritorijų planavimo ir statybos inspekciją prie Lietuvos Respublikos aplinkos ministerijos dėl Rangovo veiklos įvertinimo ir (ar) dokumento, suteikiančio teisę Rangovui vykdyti atitinkamus statybos darbus, galiojimo panaikinimo.

9. DARBŲ PERDAVIMAS-PRIĖMIMAS IR STATYBOS UŽBAIGIMAS

9.1. Užsakovas perima Darbus:
9.1.1. kai visi Darbai baigti pagal Sutartį, įskaitant ir baigiamuosius bandymus, kurių rezultatai yra teigiami, ir,
9.1.2. kai pasirašomas Darbų perdavimo-priėmimo aktas.
9.2. Darbai gali būti perduodami ir dalimis, Rangovui pateikia ir Užsakovui patvirtinat Atliktų darbų aktą. Rangovo pateiktą Atliktų darbų aktą Užsakovas pasirašo per 5 darbo dienas, arba pateikia motyvuotas pastabas, kodėl Aktas negali būti pasirašytas (kokie darbai atlikti netinkamai, kurie turi būti pataisyti). Jei per nurodytą terminą motyvuotos pastabos nepateikiamas ir Aktas nepasirašomas, laikoma, kad Akte nurodyti darbai atlikti tinkamai ir Užsakovas pretenzijų neturi. Šalims pasirašius Atliktų darbų aktą (ar suėjus nurodytiems terminams) Rangovas pateikia dokumentus mokėjimui – sąskaitą faktūrą. 
9.3. Rangovas, užbaigęs Darbus, bei, jeigu reikia, atlikęs baigiamuosius bandymus, su prašymu dėl Darbų perdavimo-priėmimo raštu privalo kreiptis į Statinio statybos techninės priežiūros vadovą kartu pateikdamas (i) atliktų statybos darbų perdavimo Užsakovui aktą ir (ii) užtikrinimo dokumentą, kuriuo užtikrinamas garantinio laikotarpio prievolių įvykdymas pagal Sutartį. Šis dokumentas rangovo nemokumo ar bankroto atveju turi užtikrinti dėl rangovų kaltės atsiradusių defektų šalinimo išlaidų apmokėjimą Užsakovui. Reikalavimai užtikrinimo dokumentui: 1) turi būti išduotas per pirmuosius 3 statinio garantinio termino metus ir galiojimo laikotarpiu negali būti atšaukiamas; 2) suma turi būti 5 procentai statybos kainos (su PVM). 
9.4. Statybos užbaigimo terminas yra ne ilgiau, kaip 105 dienos nuo Darbų perdavimo-priėmimo akto datos. Rangovas, privalo ištaisyti defektus (jei reikia), kad būtų galima surašyti Statybos užbaigimo aktą.
9.5. Užsakovas užtikrina, kad Statinio statybos techninės priežiūros vadovas (ar jo įgaliotas kitas asmuo), gavęs Rangovo prašymą pagal 5.3 papunktį, per 14 dienų:
9.5.1. kartu su Užsakovu atliktų bendrą atliktų Darbų apžiūrą ir patikrinimą, po kurio Statinio statybos techninės priežiūros vadovas parengtų Rangovui Darbų perdavimo-priėmimo aktą jame nurodydamas, kad Darbai buvo baigti pagal Sutartį kartu pridedant (jei reikia) defektų, atsiradusių dėl Sutarties neatitinkančių Medžiagų, Įrangos arba darbo kokybės, kurie neturės esminės įtakos naudojant Darbus pagal paskirtį, sąrašą. Jame turi būti įkainotas defektų taisymas ir nurodoma iki kada defektai turi būti pašalinti. Sutarties kainos ir laikas ištaisyti defektus neturi būti ilgesnis kaip 28 dienos po Darbų perdavimo-priėmimo akto pasirašymo dienos. Ištaisius defektus bus pasirašomas galutinis darbų perdavimo-priėmimo aktas. Darbų perdavimo-priėmimo aktą pasirašo Užsakovas, Rangovas ir Statinio statybos techninės priežiūros vadovas. Defektų neištaisymas per Darbų perdavimo-priėmimo akte suteiktą laiką Užsakovui suteikia teisę iki Statybos užbaigimo termino pabaigos pačiam ištaisyti defektus ir išskaičiuoti defektų taisymo išlaidų sumą iš galutinio mokėjimo Rangovui;
arba
9.5.2. raštu atsisakytų perimti Darbus nurodant atsisakymo pagrindą ir nurodant Darbus, kuriuos Rangovas privalo atlikti, kad galėtų būti pasirašomas Darbų perdavimo-priėmimo aktas ir (arba) praneštų, kad nepateiktas 9.3 papunktyje nurodytas užtikrinimo dokumentas ir Darbai negali būti perimti.
9.6. Jeigu Užsakovas vengia perimti atliktą Darbą, pasibaigus Sutarties sąlygų 9.5 punkte nustatytam terminui, kai Darbai turėjo būti perimti pagal Sutartį, ir jeigu Darbai iš esmės atitinka Sutarties reikalavimus, tai turi būti laikoma, kad Darbų perdavimo-priėmimo aktas buvo išduotas paskutinę to laikotarpio dieną.
9.7. Rangovas iki statybos užbaigimo patikrinimo dienos privalo pašalinti iš Statybvietės visus dar likusius Rangovo įrengimus, Medžiagų perteklių, šiukšles, laikinuosius statinius. Statybos užbaigimo komisijos tikrinamas statinys turi būti švarus ir sutvarkytas. Rangovas privalo sudaryti Statinio statybos techninės priežiūros vadovui, Užsakovui ir komisijai tinkamas darbo sąlygas statiniams apžiūrėti, skirti būtiną reikalingą transportą bei specialią aprangą, pateikti statinio statybos dokumentaciją. Jeigu Užsakovui yra pateikti statybos užbaigimo komisijos privalomieji nurodymai, Rangovas po tokių nurodymo gavimo per 28 dienas arba per statybos užbaigimo komisijos nurodytą terminą, atsižvelgiant į tai, kuris yra ilgesnis (jeigu statybos užbaigimo komisija nustatė trumpesnį negu 28 dienų terminą, Rangovas turi teisę taisyti trūkumus 28 dienas), privalo organizuoti komisijos nurodytus bandymus ir ištaisyti komisijos nustatytus defektus. Defektų neištaisymas ir bandymų neatlikimas per šį terminą Užsakovui suteikia teisę iki Statybos užbaigimo termino pabaigos pačiam ištaisyti defektus ir atlikti bandymus ir išskaičiuoti defektų taisymo ir bandymų atlikimo išlaidų sumą iš galutinio mokėjimo Rangovui.
9.8. Statybos užbaigimo terminas nėra pratęsiamas. Statybos užbaigimo procedūros laikotarpis, viršijantis 9.7 papunktyje nustatytą 35 dienų terminą ir (arba) 9.7 papunktyje nustatytą 28 dienų terminą ir nepriklausantis nuo Šalių, į bendrą Sutarties trukmę neįskaičiuojamas (jei ne nuo pirkimo sutarties Šalių priklausančių aplinkybių numatoma, kad bus vėluojama, pirkimo sutarties vykdymas gali būti stabdomas).
9.9. Statinio statybos pabaiga bus laikomas momentas, kai bus ištaisyti defektai (jei reikia), atliktos statybos užbaigimo procedūros ir surašytas Statybos užbaigimo aktas, bei Užsakovui bus perduoti visi Statybos užbaigimo ir su tuo susiję dokumentai, kuriuos privalo saugoti Užsakovas.

10. SUTARTIES KAINA IR APMOKĖJIMAS

10.1. Pradinė sutarties vertė bei Sutarties kaina yra nurodyta 3.4 papunktyje. Jei suma skaičiais neatitinka sumos žodžiais, teisinga laikoma suma žodžiais.
10.2. Šiai Sutarčiai taikoma fiksuotos kainos kainodara.
10.3. Galutinis mokėjimas Rangovui atliekamas per 30 (trisdešimt) kalendorinių dienų nuo tinkamai išrašytos ir Užsakovui pateiktos galutinės sąskaitos faktūros gavimo dienos, jeigu iki sąskaitos pateikimo yra pasirašytas Darbų perdavimo-priėmimo aktas, Rangovas yra ištaisęs visus Darbų perdavimo-priėmimo metu nustatytus defektus ir Užsakovas raštu patvirtino jų ištaisymą bei yra surašytas Statybos užbaigimo aktas. Galutinė sąskaita faktūra gali būti pateikta tik įvykdžius visas šiame punkte nurodytas sąlygas.
10.4. Užsakovas privalo mokėti Rangovui sumą, patvirtintą Rangovo pateiktuose mokėjimo dokumentuose per 30 k. d. nuo Rangovo pateiktų mokėjimo dokumentų patvirtinimo.
10.5. Jeigu Rangovas negauna mokėjimo, Sutarties sąlygų 10.4 papunktyje nurodytu terminu, Rangovas turi teisę į delspinigius. Delspinigių dėl vėluojančio mokėjimo dydis yra nurodytas 3.4 papunktyje.
10.6. Sutarties kaina Sutarties galiojimo metu nekeičiama, išskyrus šiame punkte nurodytais atvejais:
10.6.1. pagal 11 punktą įforminus Užsakovas, apskaičiuodamas atsisakomų arba įsigyjamų papildomų prekių, paslaugų, darbų kainas pagal kiekio (apimties) keitimo sąlygas, jei kitaip nenumatyta sutartyje, taiko žemiau pateikiamus būdus prioritetine tvarka, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
a) pritaikant tiekėjo pasiūlyme nurodytus įkainius;
b) jei įmanoma, išskaičiuojant kainos dalį iš sutartyje įkainotos atskiros pirkimo objekto sudedamosios dalies ar numatyto įkainio;
c) pritaikant sutartyje numatytus panašių darbų ir (ar) paslaugų įkainius. Panašius darbus ir (ar) paslaugas turi pagrįsti ir nustatyti pirkimo vykdytojas;
d) įvertinant darbų pagrįstas tiesiogines (darbo užmokesčio ir su juo susijusius mokesčius, statybos produktų ir įrenginių, mechanizmų eksploatacijos sąnaudas, statybvietės) bei netiesiogines (pridėtines, pelno) išlaidas pagal Kainodaros taisyklių nustatymo metodikos priedo „Tiesioginių ir netiesioginių išlaidų apskaičiavimo taisyklės“ nuostatas”.
10.6.2. padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas per 10 darbo dienų įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. Sutarties kainos perskaičiavimo formulė pasikeitus PVM tarifui:



 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo
A – Atliktų darbų kaina (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

10.6.3. Perskaičiavimas dėl kainų lygių pokyčio:
10.6.3.1. Sutarties kaina gali būti peržiūrima dėl kainų lygio pokyčio bet kurios iš Šalių rašytiniu prašymu ne anksčiau kaip po 6 mėn. po Sutarties įsigaliojimo ar paskutinio perskaičiavimo. Peržiūros momentas yra Šalies prašymo kitai Šaliai peržiūrėti Sutarties kainą gavimo diena.
10.6.3.2. Gali būti perskaičiuojamos Rangovui mokėtinos sumos tik už Statybos darbus, o už kitus, nei Statybos darbai, Darbus (Darbo projekto parengimą ir pan.) mokėtinos sumos negali būti perskaičiuojamos.
10.6.3.3. [bookmark: _3sv78d1]Rangovui mokėtinos sumos už Statybos darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiamo statybos sąnaudų elementų kainų indekso, labiausiai atitinkančio objekto rūšį, reikšmė pakinta daugiau kaip 0,05 per bet kurį Darbų vykdymo laikotarpį. Nurodyti indeksai, toliau kiekvienas atskirai vadinami Indeksu.
10.6.3.4. Statybos sąnaudų kainų indekso nustatymo šaltinis: Valstybės duomenų agentūros svetainėje http://osp.stat.gov.lt/ pasirenkant Visa duomenų bazė/Ūkis ir finansai (makroekonomika)/Kainų indeksai, pokyčiai ir kainos/Rodiklių duomenų bazė/ Statybos sąnaudų elementų kainų indeksai (SSKI), kainų pokyčiai ir svoriai/Pastatų remonto sąnaudų elementų kainų indeksai/Pastatų remonto sąnaudų elementų kainų indeksai (2021 m. – 100).
10.6.3.5. Sutarties kaina perskaičiuojama dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
Kur: 
K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje;
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga paskutinio atliktų darbų akto pagal Sutartį sudarymo pastatų remonto sąnaudų elementų kainų indekso data.
10.6.3.6. Šalys privalo sudaryti Susitarimą dėl kainos (įkainių) perskaičiavimo per 10 darbo dienų nuo Šalies prašymo kitai Šaliai perskaičiuoti kainą (įkainius) pateikimo dienos. Šalys privalo Susitarime nurodyti Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotą fiksuotos kainos sumą arba perskaičiuotus fiksuotus įkainius (įskaitant darbų kiekių žiniaraštyje nurodytus įkainius), perskaičiuotą Pradinės sutarties vertę, perskaičiuotą Statybos darbų ir Rangovo civilinės atsakomybės privalomojo draudimo sumą (šios sumos turi būti padauginamos iš Indekso pokyčio koeficiento) bei kitą perskaičiavimui reikšmingą informaciją.
10.6.3.7. Po to, kai Šalys sudaro Susitarimą dėl kainos (įkainių) perskaičiavimo, perskaičiuotoji kaina (įkainiai) taikoma Statybos darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti kainą (įkainius) pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotomis kainomis (įkainiais) ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuotos kainos (įkainiai).
10.6.3.8. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
10.6.3.9. Jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina (įkainiai) neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95).
10.6.4. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui. 
10.6.5. Pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiamos el. būdu:
10.6.5.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis;
10.6.5.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis.
10.6.5.3. Užsakovas elektronines sąskaitas faktūras priima ir apdoroja naudodamasi informacinės sistemos SABIS priemonėmis, išskyrus Įstatymo 34 str. 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

11. PAKEITIMAI

11.1. Užsakovas ir (ar) Rangovas šiame skyriuje nustatytomis sąlygomis (ir 11.2 p. nurodytais atvejais) gali nurodyti daryti Pakeitimus. Pakeitimai gali apimti:
11.1.1. bet kurios Darbų dalies montavimo ar įrengimo vietos ar padėties keitimą, Darbų dalies lygių, pozicijų ir (arba) matmenų pakitimus; 
11.1.2. bet kurio atskiro Darbo atsisakymą arba Darbo apimties sumažinimą; 
11.1.3. Darbo kokybės ar kitų bet kurio atskiro Darbo savybių pakitimus, dėl kurių Darbas ar jo rezultatas gali neatitikti Sutartyje, techniniame projekte, techninėje specifikacijoje ar kituose Sutartyje nurodytuose dokumentuose nustatytų reikalavimų;
11.1.4. bet kurį papildomą Darbą, Įrangą, Medžiagas.
Pakeitimas įforminamas susitarimu ar protokolu dėl darbų pakeitimo, nurodant darbų pavadinimus, vienetus, kiekius, techninius sprendinius (pavyzdžiui, brėžinius ir kita), įkainių/kainų nustatymo pagrindimą ir skaičiavimą (vadovaujantis 10.4 papunkčiu), pagrindžiant pakeitimo poreikį. Toks susitarimas ar protokolas turi būti patvirtintas ir pasirašytas Šalių ir laikomas sudėtine Sutarties dalimi. Jei reikalinga, šalys susitaria ir Užsakovas atlieka Projekto korektūrą (parengia naują laidą, ar kitus dokumentus), kurie raštu derinami su statinio statybos techninės priežiūros vadovu ir Rangovu. 
11.2. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros pagal PĮ 97 straipsnio nuostatas.
11.3. Pakeitimai forminami tokia tvarka:
11.3.1. jei būtina/tikslinga atsisakyti atskiro Darbo, ar būtina/tikslinga mažinti Darbų apimtis, Rangovas pateikia nevykdytinų Darbų lokalinę sąmatą (žiniaraštį), kurioje nurodo nevykdytinų Darbų kainas, apskaičiuotas pagal 10.6.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina;
11.3.2. jei Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 10.6.1 papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 10.6.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia);
11.3.3. papildomi darbai, tai Sutartyje neįtraukti ir nenumatyti Darbai ir (ar) Sutartyje nurodytų Darbų pasikeitusios apimtys, jeigu jos viršija 15 procentų Pradinės sutarties vertės. Jei būtina/tikslinga atlikti papildomus darbus, Rangovas pateikia siūlymą dėl papildomų Darbų, t. y. papildomų Darbų lokalinę sąmatą, sudarytą pagal 10.6.1 papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina. Papildomais darbais nelaikomi darbai, nors ir tiesiogiai neįvardinti Sutartyje bet būtini jai tinkamai vykdyti, ir kuriuos galėjo ir privalėjo numatyti atsakingas ir apdairus Rangovas iki Sutarties sudarymo.
11.4. Atliktų darbų aktai turi būti rengiami atsižvelgiant į atliktus pirkimo sutarties pakeitimus.
11.5. Jeigu bet kuris statybos dalyvis Darbų vykdymo metu sužino apie klaidas supaprastiname statybos projekte arba trūkumą dokumento, kuriuo vadovaujantis Rangovas privalo vykdyti Darbus, tai jis apie tai privalo nedelsdamas pranešti Užsakovui. Užsakovas, gavęs tokį pranešimą, privalo pateikti Rangovui trūkstamą informaciją, tinkamus paaiškinimus bei (jeigu reikia) įforminti pirkimo sutarties pakeitimą. 
11.6. Jeigu Rangovas, vykdydamas Darbus, susiduria su sąlygomis Statybvietėje, kurių jis iki Sutarties pasirašymo pagrįstai negalėjo numatyti, tai Rangovas apie tai privalo nedelsdamas, bet ne vėliau kaip per 5 dienas pranešti Užsakovui, detaliai nurodydamas aplinkybes.

12. ATSAKOMYBĖ UŽ DEFEKTUS, GARANTIJOS

12.1. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo-priėmimo, jei tie trūkumai ar nukrypimai negalėjo būti nustatyti perimant Darbą (paslėpti trūkumai arba atsiradę statinio garantinio naudojimo metu), taip pat jei jie buvo Rangovo tyčia paslėpti, privalo apie juos raštu pranešti Rangovui.
12.2. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo darbus. Rangovas privalo savo sąskaita ir rizika atlikti darbus, jeigu tie darbai susiję su Sutarties neatitinkančiomis Medžiagomis, netinkama darbų kokybe arba bet kurio Rangovo įsipareigojimo pagal Sutartį neįvykdymu.
12.3. Gavęs Užsakovo rašytinį pranešimą apie nustatytus defektus, Rangovas privalo ne vėliau kaip per 3 (tris) darbo dienas nuo pranešimo gavimo dienos raštu patvirtinti apie jo gavimą, įvertinti nurodytus defektus ir pateikti Užsakovui jų pašalinimo terminą bei darbų atlikimo planą. Defektai turi būti pašalinti per Užsakovo ir Rangovo suderintą, tačiau ne ilgesnį kaip 14 (keturiolikos) kalendorinių dienų terminą nuo defektų nustatymo, jeigu dėl defektų pobūdžio, jų šalinimo technologijos ar kitų objektyvių priežasčių šalys raštu nesusitaria dėl ilgesnio termino. Jeigu defektai kelia grėsmę žmonių saugumui, statinio saugumui, gali lemti didesnę žalą arba trukdo naudoti Darbų rezultatą pagal paskirtį, Rangovas privalo nedelsdamas, bet ne vėliau kaip per 24 (dvidešimt keturias) valandas nuo Užsakovo pranešimo gavimo, imtis priemonių žalai išvengti ar sumažinti ir pradėti defektų šalinimo darbus.
12.4. Jei Rangovas netinkamai vykdo savo įsipareigojimus, per šiame skyriuje nustatytus terminus nepradeda arba nebaigia defektų šalinimo darbų, delsia ar netinkamai šalina Užsakovo nurodytus defektus, netinkamai atlieka žalos ištaisymo darbus, Užsakovas turi teisę, prieš tai raštu papildomai įspėjęs Rangovą ir suteikęs ne trumpesnį kaip 3 (trijų) darbo dienų terminą pažeidimui pašalinti, tokius defektus pašalinti ir Darbų taisymus atlikti pats arba pasitelkti trečiuosius asmenis. Jeigu dėl defekto pobūdžio ar skubos kyla grėsmė žmonių saugumui, statinio saugumui arba gali būti padaryta didesnė žala, išankstinis papildomas terminas Rangovui netaikomas, o Užsakovas turi teisę nedelsdamas pasitelkti trečiuosius asmenis. Tokiu atveju visas pagrįstas ir dokumentais pagrįstas išlaidas atlygina Rangovas.
12.5. Atlikęs defektų šalinimo ar žalos ištaisymo darbus, Rangovas privalo raštu informuoti Užsakovą apie darbų užbaigimą ir pateikti informaciją apie atliktus darbus bei, Užsakovui pareikalavus, jų atlikimą pagrindžiančius dokumentus. Užsakovas per 5 (penkias) darbo dienas nuo tokio pranešimo gavimo apžiūri atliktus darbus ir, jeigu jie tinkamai atlikti, patvirtina jų priėmimą pasirašydamas defektų pašalinimo darbų aktą arba kitu rašytiniu būdu. Jeigu Užsakovas nustato, kad defektai pašalinti netinkamai, nevisiškai arba atsirado naujų su jų šalinimu susijusių trūkumų, jis per nurodytą terminą raštu informuoja Rangovą apie nepriimamus darbus ir nustato papildomą terminą trūkumams pašalinti. Tokiu atveju defektų šalinimo darbai laikomi neužbaigtais iki tinkamo jų pašalinimo ir priėmimo.

13. SUTARTIES ESMINIS PAŽEIDIMAS IR NUTRAUKIMAS

13.1. Jeigu Darbų vykdymo sustabdymas, pagal Sutarties sąlygų 7.6 papunktį, trunka ilgiau nei 91 dieną, tai Rangovas gali reikalauti leidimo atnaujinti Darbų vykdymą. Jeigu per 21 dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.
13.2. Jeigu Rangovas nevykdo arba netinkamai vykdo kuriuos nors įsipareigojimus pagal Sutartį, tai Statinio statybos techninės priežiūros vadovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.
13.3. Užsakovas turi teisę bet kuriuo šiame punkte išvardintu atveju arba aplinkybėms, prieš 21 dieną apie tai pranešęs Rangovui, nutraukti Sutartį ir pašalinti Rangovą iš Statybvietės dėl šių esminių sutarties pažeidimų, jei Rangovas: 
13.3.1. pakartotinai ir iš esmės nevykdo Statinio statybos techninės priežiūros vadovo nurodymų ir dėl to Užsakovas iš esmės negauna Darbų rezultato, kokio tikėjosi;
13.3.2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal Grafiką ir tampa aišku, kad juos baigti iki Darbų atlikimo termino pabaigos neįmanoma.
13.4. Nutraukus Sutartį pagal 13.3 papunktį:
13.4.1. Rangovas privalo toliau vykdyti pagrįstus Užsakovo nurodymus dėl turto išsaugojimo arba dėl Darbų saugos, ir
13.4.2. Užsakovas turi nustatyti likusias Rangovui mokėtinas sumas už tinkamai atliktus, bet neapmokėtus Darbus. Tačiau Užsakovas Rangovo sąskaita gali padengti bet kuriuos nuostolius ir papildomas Išlaidas, susijusias su defektų ištaisymu, kitas Užsakovo išlaidas, atsiradusias dėl šios Sutarties nevykdymo. Užsakovas, padaręs tokius atskaitymus, visą likusią Rangovui mokėtiną sumą privalo išmokėti Rangovui.
13.5. Užsakovas bet kada dėl objektyvių nuo jo nepriklausančių aplinkybių, nepriklausomai nuo Rangovo veiksmų, turi teisę nutraukti Sutartį ne vėliau kaip prieš 14 dienų apie tai raštu pranešdamas Rangovui. Tokiu atveju Rangovui turi būti sumokėta:
13.5.1. už bet kurį tinkamai atliktą Darbą pagal Sutartyje nustatytas kainas;
13.5.2. Išlaidos už Įrangą ar Medžiagas, kurie skirti Darbams ir, kuriuos Rangovas tam tikslui įsigijo. Užsakovui sumokėjus, ši Įranga ir Medžiagos tampa Užsakovo nuosavybe;
13.5.3. bet kurios kitos išlaidos arba įsipareigojimai, kuriuos Rangovas pagrįstai prisiėmė tikėdamasis baigti Darbus.
Užsakovas neturi teisės nutraukti Sutarties dėl to, kad planuoja Darbus vykdyti pats arba įpareigoti juos vykdyti kitą rangovą.
13.6. Rangovas gali bet kuriuo šiame punkte išvardintu atveju arba aplinkybėms, prieš 14 dienų apie tai raštu pranešęs Užsakovui, nutraukti Sutartį dėl šių esminių sutarties pažeidimų: 
13.6.1. Užsakovas visiškai nevykdo savo įsipareigojimų pagal Sutartį;
13.6.2. Darbų vykdymo sustabdymas trunka ilgiau nei 112 dienų.
13.7. Sutarties nutraukimo įsigaliojimo atveju pagal bet kurį Sutarties sąlygų punktą, Rangovas per Užsakovo nurodytą terminą privalo:
13.7.1. nutraukti visą tolesnį Darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
13.7.2. perduoti Užsakovui Įrangą ir Medžiagas, už kuriuos jau sumokėta;
13.7.3. pašalinti visus Rangovo įrengimus ir kitus daiktus iš Statybvietės ir pats palikti Statybvietę.
13.8. Užsakovas, Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, PĮ 98 sr. nurodytais atvejais ir tvarka gali bet kada vienašališkai nutraukti Sutartį apie tai Rangovui pranešant raštu. 

14. GINČAI

14.1. Sutarties Šalys visus ginčus stengiasi išspręsti derybomis. Kilus ginčui, Sutarties Šalys raštu išdėsto savo nuomonę kitai Šaliai ir pasiūlo ginčo sprendimą. Gavusi pasiūlymą ginčą spręsti derybomis, Šalis privalo į jį atsakyti per 30 dienų. Ginčas turi būti išspręstas per ne ilgesnį nei 60 dienų terminą nuo derybų pradžios. Jei ginčo išspręsti derybomis nepavyksta arba, jei kuri nors Šalis laiku neatsako į pasiūlymą ginčą spręsti derybomis, kita Šalis turi teisę, įspėdama apie tai kitą Šalį, pereiti prie kito ginčų sprendimo procedūros etapo. 
14.2. Su Sutartimi susiję ginčai, kurių nepavyksta išspręsti derybų keliu, sprendžiami teisme pagal Užsakovo buveinės vietą, vadovaujantis Lietuvos Respublikos įstatymais. 

15. NENUGALIMA JĖGA

15.1. Atsakomybė pagal Sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:
15.1.1. dėl nenugalimos jėgos (force majeure) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo” patvirtintų taisyklių nuostatos;
15.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.
15.2. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsiant, bet ne vėliau kaip per 5 (penkias) dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas.
15.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
15.4. Jeigu nenugalimos jėgos (force majeure) aplinkybės tęsiasi ilgiau negu 1 (vieną) mėnesį nuo pranešimo apie jas gavimo dienos, bet kuri Šalis gali nutraukti Sutartį apie tai pranešusi kitai Šaliai prieš 5 (penkias) darbo dienas. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.

16. BAIGIAMOSIOS NUOSTATOS

16.1. Pasirašius Sutartį nuo Darbų pradžios iki jų pabaigos Sutarties vykdymo kontrolei skiriama:
16.1.1. asmuo atsakingas už Sutarties vykdymą: {įrašomas kontaktiniai duomenys};
16.1.2. asmuo, atsakingas už Sutarties ir pakeitimų paskelbimą pagal Lietuvos Respublikos pirkimų, atliekamų vandentvarkos, energetikos, transporto ir pašto paslaugų srities perkančiųjų subjektų, įstatymo 94 str. 9 dalies nuostatas: {įrašomas kontaktiniai duomenys}.
16.2. Visi su Sutartimi susiję pranešimai, nurodymai, prašymai, kiti dokumentai ar susirašinėjimas turi būti siunčiami raštu (faksu, elektroninėmis priemonėmis arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 5 (penkias) dienas nuo minėto pasikeitimo dienos, raštu privalo pranešti kitai Šaliai. Šalių rekvizitai nurodyti šios Sutarties 16.5 papunktyje. 
16.3. Sutartis sudaryta 2 (dviem) egzemplioriais lietuvių kalba, po vieną kiekvienai šaliai. Abu Sutarties egzemplioriai yra vienodos teisinės galios. Visais su Sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
16.4. Šalys šią Sutartį perskaitė, joms buvo išaiškintas Sutarties turinys ir pasekmės, Šalys Sutartį suprato ir, kaip visiškai atitinkančią jų valią ir ketinimus, pasirašė. 
16.5. Šalių rekvizitai ir parašai: 
	UŽSAKOVAS


[rekvizitai]
Pasirašančiojo vardas, pavardė 
.................................................................
Pareigos ..................................................
Parašas  ...................................................
A.V.	
	RANGOVAS


[rekvizitai]
Pasirašančiojo vardas, pavardė 
.................................................................
Pareigos ..................................................
Parašas  ...................................................
A.V.

